kk ru ru ru kk ru en kk en kk en kk en kk en kk en kk en kk en kk en kk en kk en kk kk kk kk kk kk kk kk kk en kk kk en kk kk kk kk en kk kk kk kk kk kk kk kk kk kk kk en kk kk en ru ru
Кәсіпкерлік мәдениетті қалыптастыру ерекшеліктеріне дамыған елдер мысалында талдау жасаңыз.
АвтомобилиАстрономияБиологияГеографияДом и садДругие языкиДругоеИнформатикаИсторияКультураЛитератураЛогикаМатематикаМедицинаМеталлургияМеханикаОбразованиеОхрана трудаПедагогикаПолитикаПравоПсихологияРелигияРиторикаСоциологияСпортСтроительствоТехнологияТуризмФизикаФилософияФинансыХимияЧерчениеЭкологияЭкономикаЭлектроника
Кәсіпкерлік мәдениеттің түсінігі кәсіпкерліктің өзін жай экономикалық терминологиядан қоғамдық дамудың маңызды құрамдас бөлігі ретінде көрсете білді. Кәсіпкерлік мәдениеттің мәселесін Р.Роюттингер, Б.А.Райзберг, В.И.Верховин, О.С.Виханский, А.В.Бусыгин сияқты авторлар зерттеп, қарастырды. В.А.Райзбергтің көзқарасы бойынша, кәсіпкерлік мәдениеттің үш жағы болады.
Екіншіден, «кәсіпкердің өзі үшін бизнес операцияларды жоспарлау мен жүргізу кезіндегі ережелер мен нормалар. Мысалы, үлкен кіріс әкелетін, қажетті клиенттерге жоғары дәрежеде қызмет көрсету ережесі.
Бұл олармен байланыстың үзілмеуі, олардың мүдделерінің ойдан шығуы, оларға керекті тауарларды ұсыну, сатып болғаннан кейінгі қызметтер.
Толығымен кәсіпкерлік мәдениет – бұл тәртіп үлгілерінің, жүйе құндылығының, әлеуметтік нормалардың, фундаментальды қалыптасқан принциптерінің және қоғамдық институттардың жиынтығы. Р.Роюттенгер, кәсіпкерлік мәдениет – бұл істен шығарылған және нақты сендірулер мен құндылықтар туралы көрсетілімдердің біріккен жүйесі деп есептейді. Құндылықтар туралы ұсыныстар кәсіпорынның маңызды сұрақтарына жауап беруге, ал сендірулер ксәпорындардың қалай құрылу керектігін және оны басқару тиімділігін түсінуге мүмкіндік береді.
О.Найбергер мен А.Компа менеджерлері ұйымдық мәдениетке көптеген сендірулерді, құндылықтарды, ережелерді жатқызып, кәсіпорындарды өз алдына жеке қылып көрсетеді.
Толық және ашық анықтаманы В.Д.Козлов береді. Ол: «Кәсіпкерлік мәдениетті – формальды және формальсыз ереже жүйесі және қызметкерлер нормасы, салт-дәстүрлер мен ырымдар, жеке және топтық қызығушылықтар, осы ұйымның жұмысшыларының тәртіп ерекшелігі, басшылық стилі, ұйымдық құрылымның басшылық стилі, өзара қарым-қатынас деңгейі, еңбек шарттарына жұмысшылардың қанағаттану көрсеткіштері, кәсіпорынның даму перспективалары» деп айтқан.
Осылайша, кәсіпкерлік қызмет ұйымының мәдениеті кәсіпорынның климатын, өзара қарым-қатынас стилін, құндылықтарды айқындайды. Кез келген қайта құрылған кәсіпорындар өзінің мәдениетін шығарады. Яғни, ол осы кәсіпорынның құрылу орнын, ішкі және сыртқы қатынастарын анықтайды және стратегияны құруға, билікті бөлуге, шешімдерді қабылдауға үлгі болады. Кәсіпкерлік мәдениеттің тағайындалуы 2 негізгі проблемаларды шешумен байланысты: әлеуметтік-экономикалық ортада тіршілік ету және алға қойған мақсатқа жету үшін ішкі интеграцияның қамтамасыз етілуі. Алайда кәсіпкерлік мәдениетті монолитті блок еместігін ескеру керек. Әрбір ірі кәсіпорындардың бөлімшелері, басқарушылары, администрациялары сол кәсіпорынның құрылымын қайталайтын түрлі субмәдениетті иеленеді. Ол өнеркәсіптік салалардың көптігімен және адам қызметінің сферасының әр түрлілігіне негізделеді. Ол тиімді келісімдер, инновация, административті мәдениет және т.б. болуы мүмкін. Әртүрлі субмәдениет, мәдениеттердің болуы қақтығыстарға әкелуі мүмкін. Сол себепті, әр түрлі субмәдениеті бар, әртүрлі ұйымдық кәсіпорынның бөліктерінің интеграциясы мен жақындасуы кез келген кәсіпорынның маңызды тапсырмалары болып отыр.
Кез келген кәсіпорынның мәдениетін құрмас бұрын алдымен оның құндылықтар және сендірулер жүйесін нақты анықтап алу керек.
Солай, «Форд Мотор» компаниясында құндылықтар жүйесі 3 түсініктен тұрады: халық, тауарлар және пайда. Кәсіпорын қалай құрылу керек екенін, қалай жетістікке қол жеткізу керек екендігіне қорытынды жасауға мүмкіндік беретін құндылықтар мыналар:
- Ең бастысы – бұл сапа;
- Әрқашан жаңартулар – жетістіктің көзі;
- Сатушылар мен жеткізушілер – кәсіпорынның серіктестері;
- Қызметкерлердің пайда түсіруге деген қызығушылығы (қатысуы);
- Біздің ортақ әлеуметтік және қоғамдық ісімізде дау-жанжал жоқ.
Өткізілген зерттеу жұмыстары бұрын қабылданған құндылықтар өз мағынасын жоғалтқанын көрсетеді. Оларға: тәртіп, айтқанды тыңдау, билік, мансап, сатылы лауазым, жеткіліктілік, орталықтандыру.Осымен бірге мына құндылықтардың мағынасы өседі: ұжым, творчество, жеке тұлғаның ашылуы, ымыраға келу қабілеті, сенімділік, тұрақтылық, кәсіпкерлік қабілеттілік, орталықсыздандыру, қарым-қатынас, өзін-өзі билеу. Сонымен қатар, кәсіпкерлік мәдениетке мінез-құлық деңгейінде өтетін жағдайлар негізгі болып табылатынын ескеру керек. Егер де құндылықтардың және мінез-құлықтардың деңгейі сәйкес келмесе, онда ол теріс нәтиже. Бұл, мысалы мына жағдайда болуы мүмкін: егер серіктестік қатынастар насихатталса, ал тәжірибеде байланыстары бар қызметкерлер жоғарыласа. Отандық кәсіпорындарда құжаттарда жазылғандардың тәжірибеде өтіп жатқаннан айырмашылықтар болатын жағдайлары аз емес.
Хофстед мәдениетті бір әлеуметтік топ мүшелерін басқа топтың мүшелерінен ерекшелейтін сананың ұйымдық бағдарламасы ретінде қарастырады. Сонымен қатар ол 3 негізгі мезетті атады:
А) мәдениет – ол нақты бір тұлғаны мінездеуші емес, яғни ұйымдық түсінік болып табылады.
Б) мәдениет санада қалыптасқан, ол көзге көрінбейді және адамның жүріс – тұрысынан білінеді.
В) мәдениет адамдар категорияларын айыруға мүмкіндік береді.
Әлеуметтік тұрғыдан қарасақ, кәсіп ұйымдасқан топты құрайды, ол:
• Қоғаммен үздіксіз өзара қарым-қатынаста болады.
• Формальді және формальді емес қатынастар жүйесінің көмегімен әлеуметтік мәні бар функцияларды атқарады.
• Өзінің субмәдениетін құрады.
Гринвуд әлеуметтік зерттеулердің нәтижелерін жалпылай келе, барлық кәсіпке қатысты 5 қасиетті атап көрсетті:
А) теориялық білім Б) бедел В) қоғамның қолдауы
Г) этикалық тәртіп кодексі Д) мәдениет
Кәсіпкерлік мәдениеттің жекелік аспектісі – бұл жеке адамның өзінің қызығушылығы, мақсат арманы, өзінің таңдауы.
Кәсіпкердік жекелік мінездері бизнеспен айналысатын, кез келген адамға қажетті іскерлік қатынастарды қалыптастырады. Сонымен қатар, батыс елдері кәсіпкерлік қызметке кедергі келтіретін келесі адамдардың қырларын көрсетеді:
1. «Флюгер» - өзінің бағытын дұрыс анықтайды, бірақ ісін аяғына дейін жеткізбейді.
2. «Простак» - бәрін қысқартуға шебер, екі есеппен бәріне қол жеткіземін деп ойлайды.
3. «Недотрога» - өзінің идеясына ғашықтығы сонша, басқалары оны ұрлап алатындай көрінеді, сол себепті ол басқалардың сенімінен шығып, дұрыс қарым-қатынас орната алмайды.
4. «Знайка» - теорилық жағынан барлығын жақсы біледі, бірақ тәжірибелік жағынан әлсіз.
5. «Аккуратист» - тәртіпке әбден үйреніп қалған, қиындық сәттер туған кезде сасқалақтап не істерін білмей қалады.
6. «Философ» - идеясын жүзеге асыруға, кемелденуге онша ұмтылмайды, оған даму үшін жақсы ұжым қажет.
7. «Иноплонетянин» - өзінің жеке ісінің дамуында нақты мақсаттарды және ынталандыруларды иеленбейді.
8. «Изобретатель» - көбіне өзінің шығарғанына көңіл бөліп, кәсіпорнының құрылуына мән бермейді.
mylektsii.ru - Мои Лекции - 2015-2017 год. (0.15 сек.)Пожаловаться на материал